|  |  |
| --- | --- |
| Biržai | |
| BIRŽŲ RAJONO SAVIVALDYBĖS ADMINISTRACIJOS DIREKTORIUS | |
|  | |
| ĮSAKYMAS | |
| **DĖL BIRŽŲ RAJONO SAVIVALDYBĖS ADMINISTRACIJOS DIREKTORIAUS 2023 M. LIEPOS 11 D. ĮSAKYMO NR. A-463 „DĖL SAVIVALDYBĖS NEKILNOJAMOJO TURTO BIRŽUOSE, KĘSTUČIO G. 1-8, VIEŠO AUKCIONO, VYKDOMO INFORMACINIŲ TECHNOLOGIJŲ PRIEMONĖMIS, SĄLYGŲ PATVIRTINIMO“ PAKEITIMO** | |
| 2023 m. spalio 30 d. | Nr. A-684 |
| Biržai | |

Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 2 dalimi, Valstybės ir savivaldybių nekilnojamųjų daiktų pardavimo viešame aukcione tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“, 21 punkto 21.3 papunkčiu ir atsižvelgdama į Biržų rajono savivaldybės nekilnojamojo turto ir kitų nekilnojamųjų daiktų pardavimo viešo aukciono būdu organizavimo tvarkos aprašą, patvirtintą Biržų rajono savivaldybės administracijos direktoriaus 2016 m. birželio 9 d. įsakymu Nr. A-548 „Dėl Biržų rajono savivaldybės nekilnojamojo turto ir kitų nekilnojamųjų daiktų pardavimo viešo aukciono būdu organizavimo tvarkos aprašo patvirtinimo“ (su visais pakeitimais ir papildymais), bei Biržų rajono savivaldybės administracijos direktoriaus 2023 m. spalio 25 d. įsakymą Nr. A-673 „Dėl nekilnojamojo turto pardavimo kainų pakartotiniuose viešuose aukcionuose“,

p a k e i č i u Biržų rajono savivaldybės administracijos direktoriaus 2023 m. liepos 11 d. įsakymu Nr. A-463 „Dėl Savivaldybės nekilnojamojo turto Biržuose, Kęstučio g. 1-8, viešo aukciono, vykdomo informacinių technologijų priemonėmis, sąlygų patvirtinimo“ patvirtintas Savivaldybės nekilnojamojo turto Biržuose, Kęstučio g. 1-8, viešo aukciono, vykdomo informacinių technologijų priemonėmis, sąlygas ir išdėstau jas nauja redakcija (pridedama).

Šis įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorė Jurga Bagamolovienė

Parengė

Daina Kolomakienė

2023-10-27

PATVIRTINTA

Biržų rajono savivaldybės administracijos direktoriaus 2023 m. liepos 11 d.

įsakymu Nr. A-463

(Biržų rajono savivaldybės administracijos

direktoriaus 2023 m. spalio 30 d.

įsakymo Nr. A-684 redakcija)

**SAVIVALDYBĖS NEKILNOJAMOJO turto Biržuose, KĘSTUČIO G. 1-8, viešo aukciono**, **VYKDOMO INFORMACINIŲ TECHNOLOGIJŲ PRIEMONĖMIS, SĄLYGOS**

|  |  |  |  |  |  |
| --- | --- | --- | --- | --- | --- |
| Viešo aukciono būdu parduodama negyvenamoji patalpa – mokykla (su bendro naudojimo patalpomis, pažymėtomis: a-1 (1/2 iš 3,43 kv. m), a-2 (1/2 iš 4,42 kv. m); bendro naudojimo patalpų plotas: 3,93 kv. m)) Biržuose, Kęstučio g. 1-8, unikalus Nr. 4400-2052-8834:5099, bendras plotas – 307,29 kv. m.  Patalpos yra antro aukšto ir pastogės patalpose. Antro aukšto patalpų plotas – 190,97 kv. m, pastogės patalpų plotas – 116,32 kv. m.  Pastato sienos – plytų, stogo konstrukcija – šlaitinis, stogo danga – šiferio. Langai – medžio rėmuose, su stiklais (seni). Vidaus durys – medžio, išorės durys – stiklo paketų plastikiniuose rėmuose. Inžineriniai tinklai – elektra, vandentiekis, nuotekos, centrinis šildymas iš centralizuotų sistemų (šiuo metu šiluma netiekiama).  Patalpos parduodamos kartu su šiluminio mazgo įrenginiais. | | | | | |
| Pradinė turto pardavimo kaina (Eur) | Kainos didinimo intervalas  (Eur) | Aukciono dalyvio registravimo mokesčio dydis (Eur) | Aukciono dalyvio garantinio įnašo dydis Eur) | Elektroninio aukciono  dalyvių registravimo  pradžia / pabaiga  (data ir laikas) | Elektroninio aukciono  pradžia / pabaiga  (data ir laikas) |
| 22032 | 100 | 50 | 2203 | 2023-11-13 0.00 val. /  2023-11-14 23.59 val. | 2023-11-16 09.00 val. /  2023-11-17 13.59 val. |
| **Žemės sklypas.**  Žemės sklypo Biržuose, Kęstučio g. 1 (kadastro numeris – 3604/0031:6, Biržų m. k. v., unikalus Nr. 3604-0031-0006, bendras plotas – 0,0717 ha) 0,0157 ha ploto dalis, priskirta įstatymų nustatyta parduodamai negyvenamajai patalpai – mokyklai (unikalus Nr. 4400-2052-8834:5099) eksploatuoti, bus išnuomojama.  Žemės sklypas išnuomojamas 29 metams.  Žemės sklypo nuomos sutartį su aukciono laimėtoju sudarys Nacionalinė žemės tarnyba.  Žemės sklypo nuomos sutartis turi būti sudaryta ne vėliau, kaip per 5 darbo dienas, nuo nekilnojamojo turto pirkimo – pardavimo sutarties sudarymo.  Žemės sklypo paskirtis – kita, naudojimo būdas – komercinės paskirties objektų teritorijos.  Specialiosios žemės naudojimo sąlygos:Šiaurės Lietuvos karstinis regionas (VI skyrius, dvyliktasis skirsnis); Šilumos perdavimo tinklų apsaugos zonos (III skyrius, dvyliktasis skirsnis); Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis); Valstybiniai parkai (V skyrius, dvidešimt trečiasis skirsnis); Kultūros paveldo objektų ir vietovių teritorijos, jų apsaugos zonos (V skyrius, pirmasis skirsnis); Skirstomųjų dujotiekių apsaugos zonos (III skyrius, šeštasis skirsnis); Elektros tinklų apsaugos zonos (III skyrius, ketvirtasis skirsnis); Elektroninių ryšių tinklų infrastruktūros apsaugos zonos (III skyrius, vienuoliktasis skirsnis). | | | | | |
| **Bendrosios aukciono sąlygos.**  Aukciono dalyvio registravimo mokestis ir garantinis įnašas turi būti sumokėti iki registracijos į elektroninį aukcioną pradžios.  Savivaldybės administracijos atsiskaitomoji sąskaita aukciono dalyvio garantiniam įnašui, registravimo mokesčiui bei nekilnojamojo turto kainai sumokėti Nr. LT23 4010 0413 0003 0149, Luminor Bank AS banke.  Asmenys, ketinantys dalyvauti elektroniniame aukcione, privalo užsiregistruoti į konkretų elektroninį aukcioną e-varžytinių sistemoje. Registracija leidžiama tik nurodytu registracijos laikotarpiu prie sistemos prisijungusiam naudotojui.  Aukcionas vykdomas informacinių technologijų priemonėmis interneto svetainėje <https://www.evarzytynes.lt/evs/> vadovaujantis Valstybės ir savivaldybių nekilnojamųjų daiktų pardavimo viešame aukcione tvarkos aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo“ bei Valstybės ir savivaldybių nekilnojamųjų daiktų elektroninio aukciono vykdymo valstybės informacinėje sistemoje procedūrų aprašu, patvirtintu VĮ Turto banko generalinio direktoriaus 2018 m. gegužės 30 d. įsakymu Nr. P1-142.  Elektroniniame aukcione ketinantys dalyvauti juridiniai asmenys, taip pat juridinio asmens statuso neturintys subjektai, jų filialai ar atstovybės, registruodamiesi į aukcioną, papildomai pateikia šių dokumentų skaitmenines kopijas ir patvirtina, kad laimėję aukcioną pateiks šių dokumentų originalus arba kopijas, patvirtintas teisės aktų nustatyta tvarka:  1. Juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, kopiją;  2. įstatų arba nuostatų (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo juos turėti, kopiją;  3. kompetentingo valdymo organo sprendimo dėl dalyvavimo aukcione ir nekilnojamojo turto ir jam priskirto žemės sklypo (jeigu žemės sklypas yra parduodamas kartu su nekilnojamuoju turtu) ar kitų nekilnojamųjų daiktų įsigijimo, jeigu pagal asmens steigimo dokumentus ar teisės aktus sprendimą turi priimti valdymo organas, kopiją;  4. atstovo įgaliojimų patvirtinimo dokumentų kopijas, patvirtintas teisės aktų nustatyta tvarka;  5. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, patvirtintas teisės aktų nustatyta tvarka, jeigu aukcione ketina dalyvauti keli asmenys (asmenų grupė).  Elektroniniame aukcione ketinantys dalyvauti fiziniai asmenys, registruodamiesi į aukcioną, turi pateikti šių dokumentų skaitmenines kopijas ir patvirtina, kad laimėjęs aukcioną pateiks šių dokumentų originalus arba kopijas, patvirtintas teisės aktų nustatyta tvarka:  1. atstovo įgaliojimų patvirtinimo dokumentų kopijas, patvirtintas teisės aktų nustatyta tvarka;  2. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, patvirtintas teisės aktų nustatyta tvarka, jeigu aukcione ketina dalyvauti keli asmenys (asmenų grupė). | | | | | |
| **Atsiskaitymo už aukcione įgytą nekilnojamąjį turtą terminas ir tvarka.**  Aukciono laimėtojas aukcionui pasibaigus, ne vėliau kaip kitą darbo dieną privalo pasirašyti (parašas ranka arba kvalifikuotu elektroniniu parašu) aukciono protokolą ir jo kopiją išsiųsti el. paštu [daina.kolomakiene@birzai.lt](mailto:daina.kolomakiene@birzai.lt), o aukciono protokolo originalą įsipareigoja pateikti kartu su kitais dokumentais.  Nekilnojamojo daikto pirkimo–pardavimo sutartis su aukciono laimėtoju turi būti sudaryta ne vėliau kaip per 25 kalendorines dienas nuo pardavimo viešame aukcione.  Visa nekilnojamojo turto kaina turi būti sumokėta ne vėliau kaip per 10 dienų po nekilnojamojo turto pirkimo – pardavimo sutarties pasirašymo.  Nekilnojamojo turto perdavimo ir priėmimo aktą pasirašo Savivaldybės įgaliotas asmuo ne vėliau kaip per 5 darbo dienas aukciono laimėtojui visiškai atsiskaičius (pervedus visas pagal pirkimo–pardavimo sutartį mokėtinas lėšas) už nekilnojamąjį turtą. | | | | | |
| **Kitos aukciono sąlygos.**  Nekilnojamojo turto sutarties sudarymo išlaidas, įskaitant atlyginimą notarui, apmoka aukciono laimėtojas. Jeigu aukciono laimėtojas nustatytu laiku neatvyksta pasirašyti pirkimo–pardavimo sutarties, į sutarties sudarymo išlaidas įskaitomos Nekilnojamojo turto registro tvarkytojo kartotinės pažymos apie įregistruotus Nekilnojamojo turto registre nekilnojamuosius daiktus ir daiktines teises į juos, šių teisių suvaržymus ir Lietuvos Respublikos įstatymų nustatytus juridinius faktus parengimo išlaidos.  Sumokėtas aukciono dalyvio registravimo mokestis negrąžinamas ir neįskaitomas į nekilnojamojo turto pardavimo kainą.  Elektroninio aukciono dalyviams, nepripažintiems laimėtojais, taip pat asmenims, sumokėjusiems garantinį įnašą, bet neįregistruotiems aukciono dalyviais, garantiniai įnašai grąžinami per 5 darbo dienas nuo elektroninio aukciono pabaigos.  Aukciono laimėtojui garantinis įnašas negrąžinamas, jeigu per 25 dienas nuo turto pardavimo aukcione vykdymo dienos dėl aukciono laimėtojo kaltės nesudaroma pirkimo–pardavimo sutartis. Tokiu atveju laikoma, kad aukciono laimėtojas atsisakė sudaryti pirkimo–pardavimo sutartį.  Parduodamo turto viešo aukciono sąlygos skelbiamos Biržų rajono savivaldybės interneto tinklalapyje www.birzai.lt.  Parduodamą turtą galima apžiūrėti darbo dienomis. Apžiūros laiką iš anksto suderinti su Savivaldybės administracijos Bendrojo skyriaus specialistais telefonu: +370 682 54064 arba +370 685 01950.    Informaciją dėl nekilnojamojo turto pardavimo sąlygų, aukciono vykdymo ir sutarties projekto teikia Biržų rajono savivaldybės administracijos Strateginio planavimo ir turto valdymo skyriaus vyriausioji specialistė Daina Kolomakienė, Vytauto g. 38, Biržai, 319 kabinetas, tel. +370 682 53930, el. p. [daina.kolomakiene@birzai.lt](mailto:daina.kolomakiene@birzai.lt). | | | | | |

\_\_\_\_\_\_\_\_\_\_\_\_\_\_\_